Mobilbruken på utenlandsferie begrenses av høye roaming-gebyrer © KJ Hildenbrand/BELGA/EU Parliament/Kureren



Reise | Økonomi - Europa

Slutt på utenlandstakst for mobil i Europa i 2016

EU-kommisjonær Neelie Kroes under pressekonferansen i Brussel der tiltakene mot roaming-gebyrer ble lagt frem © EU/Kureren

Det skal i prinsippet ikke koste mer å bruke mobilen eller nettet når du er i EØS-utlandet enn når du er hjemme. Dette er det nå enighet om i EU-organene, og nå skal det nye direktiver på plass for å avskaffe de såkalte roaming-gebyrene innen 2015 eller -16.

"De fleste europeere skrur av smartphonen eller tablettet sitt når de reiser utenlands for å unngå høye roaming-gebyrer," beklager danske Jens Rohde i EU-parlamentet. Det er ikke en verdig situasjon i Europa i 2013, mener dansken, som vil ha et ekte fellesmarked for teletjenester i hele EØS.



Rohde forfattet en resolusjonstekst som ble vedtatt av et bredt flertall i EU-parlamentet i Strasbourg i går. Parlamentet krever at det skal koste det samme å ringe med mobilen, sende tekstmeldinger eller laste ned data på nettet når du er i det europeiske utlandet som når du er hjemme. Dette må skje i løpet av 2015, krever parlamentet.



Et liknende krav ble vedtatt fra EU-kommisjonen denne uken.



Senest i juli 2016 skal teleselskapene, ifølge EU, frivillig ha innført den samme prisen for mobil- og nettbruk i utlandet som i hjemlandet. Alternativt pålegges selskapene å gi et ukomplisert tilbud om å skifte til en lokal operatør og dermed tilgang til lokale priser.



EU-kommisjonæren med ansvar for teletjenester, Neelie Kroes, forklarer at det blir et påbud om å tilrettelegge for at mobilbrukerne enkelt, nesten automatisk, kan skifte til en lokal operatør. "Når du reiser, vil du enkelt kunne velge en annen operatør som vil gi deg bedre priser, og dette uten at du skifter SIM-kort og på den samme mobilregningen," forklarte Kroes på en pressekonferanse i Brussel.



Men, sier hun, dette vil teleoperatørene neppe ønske, siden de da taper inntektene på kundene sine mens de er i utlandet. Kroes går derfor ut fra at de aller fleste teleselskapene heller vil gi frivillig slipp på roaming-inntektene sine, som i alle fall er grunnløse ekstragebyrer. "Samme hvordan, kundene vil i alle fall kunne klare å unngå de høye gebyrene," oppsummerte hun.



Kroes har til og med satt en makspris for mobilsamtaler innad i Europa. Dermed skal en samtale mellom for eksempel Portugal og Finnland ikke koste forbrukeren mer enn 0,19 euro (1,50 kr) pluss merverdiavgift per minutt.



Hva angår fasttelefoni, vil EU-komm

Den danske EU-parlamentarikeren Jens Rohde © Venstre (DK)/Kureren

Av redaksjonen

© Kureren